Marelle Erlenheim

**Marelle Erlenheim** (sünninimi **Marelle Leetmaa**; sündinud 25. veebruaril 1966) on eesti rahandustegelane ja riigiametnik. 

## Elukäik
Ta on lõpetanud Tallinna Tehnikaülikooli 1992 ehituse ökonoomika ja organiseerimise erialal majandusinsenerina. 1998–2001 oli tegevteenistuses vastloodud kaitseväe väeosa Lennubaas rahandus- ja eelarve jaoskonna ülemana. Erlenheim on auastmelt nooremleitnant, ta kuulub alates 2001. aastast Kaitseliidu Tallinna maleva Toompea malevkonda ja Eesti Reservohvitseride Kogusse. Ta on läbinud kaplanite ja reservkaplanite orientatsioonikursuse KOK – 5, osalenud CIMIC ohvitserina mh õppustel Siil ja Kevadtorm.

2001–2005 töötas ta Riigikantselei rahandusosakonna juhatajana. 2005–2009 Sotsiaalministeeriumi finantsjuht. 2009–2014 Sotsiaalministeeriumi kantsler. 2014–2019 keskastmejuht Kaitseministeeriumi valitsemisalas. 2019–2024 Saue Vallavalitsuse sotsiaalosakonna juhataja. Kuulus Eesti Linnade ja Valdade Liidu sotsiaal- ja turvalisuse töörühmade koosseisu.

Alates 2016. aastast on ta olnud Usuteaduse Instituudi lektor õppeainetes ”Riik, ühiskond ja kirik” (2016, 2018, 2022) ”Hingehoidja ja kaplan sotsiaaltöö võrgustikes” (2018,2019, 2023, 2024), ”Sotsiaaltöö meetodid diakoonia kontekstis” (2022, 2024) ja ”Sotsiaalpoliitika, kirik, riik ja ühiskond” (2022, 2025). Marelle Erlenheimile on antud sotsiaaltöötaja kutse 7. tase lisaspetsialiseerumisega juhtimisele ja koolitustele. Ta on Eesti Sotsiaaltöö Assotsiatsiooni liige. Marelle Erlenheim on olnud AS-i Hoolekandeteenused nõukogu esimees, SA Põhja-Eesti Regionaalhaigla, SA Eesti Kristlikud Sõdurikodud, SA Sillamäe Narkorehabilitatsioonikeskuse nõukogu liige.

Marelle Erlenheim on teinud vabatahtlikku diakooniatööd ning olnud EELK SA Diakoonia- ja Ühiskonnatöö nõukogu liige ning projektijuht.  Ta on olnud ka Nissi Maarja koguduse juhatuse aseesimees.

Täiendkoolitusena on ta omandanud võlanõustaja pädevuse ja läbinud kuuekuulise panganduskursuse. Ta on lõpetanud ka Postimehe Ajakirjanduskooli.

### Poliitikas
Erlenheim osales 2017. aastal Saue Vallavolikogu valimistel valimisliidu ”Koostöö – Meie vald” nimekirjas ja 2023. aastal Riigikogu valimistel Pärnumaa valimisringkonnas Parempoolsete nimekirjas.

## Isiklikku
Marelle Erlenheimil on viis last.

## Tunnustus

* Kaitseliidu teenetemedal, pronks
* Aasta diakooniatöötaja 2019
* Õhuvägi 100 tänumünt
* Eesti Sotsiaaltöö Assotsiatsiooni eripreemia 2024
* Eesti SOS Lasteküla tammeoksa vapimärk

## Kirjutisi

* Sander Karu, Peeter Albi, Annika Jaansoo, Tähve Milt, Sulev Liivik, Marelle Erlenheim, Ahti Kallaste, Peep Pallasmaa ja Riho Peek „Eelarvejuhendi koostamine. Kohalikele omavalitsustele, riigiasutustele, äriühingutele” Kirjastus Rafiko Tartu 2007
* Marelle Erlenheim: riik võiks hetkekski lõpetada tegijate tümitamise
* Marelle Erlenheim: tervisehoiukulud on kolmekordistunud, võlgades inimestel riigilt abi loota ei ole
* Vahetult inimese kõrval olles ei saa jätta probleeme lahendamata | Tervise Arengu Instituut
* Sotsiaalvaldkonnast mitmes vaates | Tervise Arengu Instituut

## Viited


## Välislingid

* Kantsler: me ei suuda nii palju teha, kui kriisiajal vaja oleks - Eesti Päevaleht
* "Valimisstuudios" arutati tervishoiu küsimuste üle | Eesti | ERR
* Sotsiaalministeerium sai uue kantsleri - Delfi
* Valitsus nimetas sotsiaalministeeriumi kantsleriks Marelle Erlenheimi
* Kantsler-ametnikud-peaks-aitama-inimesi-mitte-tootma-uksteisele-lisatood-Eesti Päevaleht 
* VALIMISSTAAP | Parempoolsed madistavad EKREga
* Marelle Erlenheim. Koduste kukkumiste ärahoidmiseks leiab abi ka tehnoloogiast | Vikerraadio | ERR
* Tervitussõnad: Marelle Erlenheim, Sotsiaalministeeriumi kantsler
* Ministeerium: palgatõus erihoolekandeasutustes aitaks tõsta töötamise motivatsiooni - Delfi
* Valimisstuudio. Riigikogu valimised. Sotsiaalteemad | Vikerraadio | ERR
* Vallavalitsuse sotsiaalosakonna uus juhataja Marelle Erlenheim. Saue Valdur, nr. 24, 16. detsember 2019